PRIOPĆENJE SA 11. SJEDNICE UČITELJSKOG VIJEĆA ODRŽANE, 8.4.2020. U 19,00 SATI PREKO ZOOMA

Ad 1) Budući nije bilo primjedbi na zapisnik sa prethodne sjednice , isti je usvojen u cijelosti.

Ad 2) Nakon proučenih uputa, primjera za vrednovanje i alata kojima se može koristiti za vrednovanje, učitelji su napravili **plan vrednovanja**. Dogovor je da će se **termini ispitivanja** objaviti u **Teamsu** za razrede, kao i sve što je moguće izmijeniti **u vremeniku** u e dnevniku. Nakon prvih pokušaja ispita sazvat ćemo novu sjednicu i raspravit eventualne poteškoće u provedbi i rezultatima. Učitelji dobro poznaju učenike pa već sad mogu prepoznati roditeljsku pomoć. Dogovor je da će **ocjene biti poticajne**. Svi učitelji prate učenike upisujući bilješke o aktivnostima u e imenik.

 AD 3) Kriteriji ocjenjivanja na daljinu bit će sukladni Pravilniku o načinima, postupcima i elementima vrednovanja učenika u osnovnoj školi, uzimajući u obzir novonastalu situaciju gdje se provodi učenje i poučavanje na daljinu radi zaštite učenika i učitelja od eventualnog širenja zaraze COVID-19.

 Ocjenjivanje učenika na daljinu temelji se na formativnom i sumativnom vrednovanju iz čega proizlazi i zaključna ocjena**.** U radu na daljinu vrednuju se učenički radovi kao što su posteri, plakati, prezentacije, umne mape, eseji i osobni projekti, zatim pisane provjere putem digitalnih alata, aplikacija ili epoštom (koje su ograničene vremenom) i u iznimnim situacijama usmene provjere putem videoaplikacija (npr. za veću ocjenu…). U vrednovanju na daljinu, učenici mogu imati 2 do 3 numeričke ocjene iz svakog predmeta. **Zaključna ocjena proizlazi iz svih dosadašnjih bilježaka i numeričkih ocjena, ostvarenih zadataka, aktivnosti, kreativnosti i samostalnosti učenika tijekom cijele školske godine, uključujući i učenje na daljinu**. Zaključna ocjena **ne proizlazi nužno iz aritmetičke sredine** svih ocjena, već iz stručne procjene učitelja.

Ad 3) MZO je zatražilo izvješće o provedenoj nastavi na daljinu u ovih mjesec dana. Anketu je ispunila ravnateljica u suradnji s pedagoginjom, koristeći analize anketa provedenih s učenicima, učiteljima, rasprave sa sjednica RV i UV te opaski i razgovora u virtualnoj zbornici i bilješki u e imeniku.

Zapisničar: Ravnatelj:

Snježana Carević Tomac Nedjeljka Debelić